open-index/open-wikipedia-markdown huggingface dataset:
Inuktitut

**Inuktitut** (ᐃᓄᒃᑎᑐᑦ, bokstavelig 'som inuittene') er et språk eller en samling dialekter som hører til den eskimoisk-aleutiske språkfamilien som blir snakket nord for tregrensen i Canada: Newfoundland og Labrador (NFL), Quebec og til en viss grad i nordøstre Manitoba samt i territoriene Nunavut, Northwest Territories (NWT) og av tradisjon på Yukonkysten mot Nordishavet. Ifølge kanadisk statistikk fins det rundt 30&nbsp;000 talere av inuktitut, der om lag 200 bor helt eller tidvis utenfor de tradisjonelle inuitiske områdene.

## Litteratur
* Inuktitut Linguistics for Technocrats , Mikk Mallon.
* *Introductory Inukitut* and *Introductory Inuktitut Reference Grammar*, Mikk Mallon, 1991.  ISBN 0-7717-0230-2 and ISBN 0-7717-0235-3
* *Inuktitut: A multi-dialectal outline dictionary (with an Aivilingmiutaq base)*, Alex Spalding, 1998.  ISBN 1-896204-29-5
* *Inuktitut: a Grammar of North Baffin Dialects*, Alex Spalding, 1992. ISBN 0-920063-43-8
* *Arctic Languages: An Awakening*, ed: Dirmid R. F. Collis.  ISBN 92-3-102661-5 Available in PDF via the UNESCO website.

: Mange av eksemplene i denne artikkelen er henta fra *Introductory Inuktitut* og *Inukitut Linguistics for Technocrats*.

## Eksterne lenker
* Inuit - *UCLA Language Materials Project*, University of California Los Angeles (UCLA).
* Inuktitut-engelsk leksikon
* Nunavut Living Dictionary
* Inuktitut Morphology List (PDF)
* A Brief History of Inuktitut Writing Culture
* Inuktitut Syllabarium
* Our Language, Our Selves 
* Government of Nunavut – Pigiarniq Fonts
Bogsfjorden

**Bogsfjorden** er en fjordarm av Erfjorden i Suldal kommune i Rogaland. Den har en total lengde på rundt 3,5 kilometer og strekker seg nordover til vestsiden av eidet som bygden Erfjord ligger på. På det smaleste er dette eidet bare 250 meter bredt og på andre siden ligger den indre del av Erfjorden. Eidet går videre sørover til halvøyen Erøyna, som skiller Bogsfjorden fra resten av Erfjorden. Innløpet til Bogsfjorden er ved Bogssundet mellom Hommaneset og Tangane.

Innenfor Bogssundet ligger Bogsholmen og vest for denne ligger den lille bygden Bog, som har gitt navn til fjorden. 

## Referanser
Terje Martinsen (1957)

**Terje Martinsen** (født 2. mars 1957 i Oslo) er en norsk tidligere fotballspiller, fotballtrener og fotballeder. 

Terje Martinsen spilte seniorfotball i Årvoll IL fra 1977 og spilte der fram til overgangen til Skeid i 1981. Martinsen spilte 249 kamper for Skeids A-lag i perioden 1981 til 1987. Han kom tilbake  til Skeid  som assistenttrener for A-laget  i 1992, og hadde denne jobben til og med 1996, som Bjarne Rønnings assistent, med ansvar for defensiv organisering og dødballer, var Martinsen med på å ta klubben fra 2. divisjon i 1992 til midt på tabellen i Tippeligaen i 1996, som er det siste året Skeid holdt seg i toppdivisjonen i Norge.Fra 1993 til 2009 var han daglig leder i Skeid, og var på et tidspunkt den som hadde vært lengst ansatt som daglig leder i toppfotballen i Norge.  Han var markedssjef i klubben fra 2009 fram til han sa opp sin jobb sommeren 2011. Martinsen spilte for Frigg i 1988(opprykk til 1 div) og var spillende trener i Bækkelaget SK(4 div og 3 div) i 1989 og 1990, og i Gjelleråsen IL i 1991 (3 div). Terje Martinsen jobber i dag for Bedriftsidretten Oslo og Akershus(2023)
Terje Martinsen er også landslagssjef i Gåfotball for Norge og leder også rekrutteringsarbeidet for Gåfotballen i Norge, i et samarbeid mellom NFF og NBIF.

## Eksterne lenker
* Artikkel på Skeid.no
Henry H. Fowler

**Henry Hammill Fowler** (født 5. september 1908 i Roanoke i Virginia, død 3. januar 2000 i Alexandria i Virginia) var en amerikansk demokratisk politiker og advokat kjent som USAs 58. finansminister under president Lyndon B. Johnson i perioden mellom 1965 og 1968.

## Liv og virke
### Bakgrunn
Henry H. Fowler var sønn av lokomotivingeniøren Mack Johnson Fowler og hans hustru Bertha (født Browning). Han avla grunneksamen ved Roanoke College i 1929 og senere juristeksamen ved Yale Law School i 1932. 

### Karriere
Han ble to år senere i 1934 ansatt som jurist av Tennessee Valley Authority, hvor han tilhørte en gruppe jurister som forsvarte TVA i samsvar med deres forfatning. I 1939 ble han assisterende hovedrådgiver for TVA og fungerte i denne stillingen som leder av en underkomité av U.S. Senate Committee on Education and Labor.

Fra 1941 til 1944 var Fowler tilsatt ved War Production Board og tjenestegjorde både i Storbritannia og Tyskland i henholdsvis 1944 og 1945. 

Etter andre verdenskrig returnerte han til privat praksis før han i 1951 fikk en offentlig stilling i regjeringen for å arbeide med mobilisering av tropper under Koreakrigen. I denne perioden var han administrator hos National Production Authority, administrator for Defense Production Administration, direktør for Office of Defense Mobilization og medlem av National Security Council.

Etter dette hadde han en rekke stillinger innen flere offentlige finansinstitusjoner, hvor han blant annet var undersekretær i finansdepartementet fra februar 1961 til april 1964, før han igjen returnerte til privat praksis som seniorpartner i advokatfirmaet Fowler, Leva, Hawes and Symington*.*

Fowler ble av president Lyndon B. Johnson utnevnt til finansminister i 1965, et verv han hadde til 1968. Han forlot vervet for å bli partner i investeringsbanken Goldman Sachs.

## Referanser


## Eksterne lenker
* 
* Treas.gov – Henry H. Fowler (1965–1968) – Biografien til Fowler hos U.S. Department of the Treasury.
Hake (diakritisk tegn)

En **hake** eller **hácek** ( ˇ ) er et diakritisk tegn som ser ut som en liten v som plasseres over en bokstav. Den ser ut som en opp-ned cirkumfleks, og kan lett forveksles en breve, men er forskjellig: Breven er rund i form, mens haken er spiss. Hvilken lydverdi en bokstav med hake har, kan variere fra språk til språk, selv om en hake plassert over en konsonant generelt assosieres med affrikater og frikativer.

Vanlige eksempler på bokstaver med hake er (og den lyden de vanligvis representerer): š [ʃ], ž [ʒ], č [tʃ] og ǧ [dʒ].

På tsjekkisk og slovakisk brukes haken til å representere palatalisering. Eksempler på slik bruk er bokstavene: Ď, Ť, Ň og Ľ (den siste brukes kun på slovakisk).

I pinyin systemet for å translitterere kinesisk brukes en hake over en vokal for å markere den tredje tonen: fallende så stigende.

De fleste bokstavene som kan opptre med hake, på de fleste språk, har egen koding i Unicode, men, i tillegg kan en «fri» hake kodes over en hvilken som helst bokstav, med koden U+030C.
Azorehøytrykket

**Azorehøytrykket** er et stort subtropisk høytrykk som ofte oppstår nær Asorene i Atlanterhavet, og danner den ene enden av den Nord-Atlantiske oscillasjonen (NAO) sammen med lavtrykkene nær Island. Systemet påvirker været og klimaet i store områder av Nord-Afrika og Europa. Den tørre luften fra Sahara og middelhavslandene fører til subsidens over Asorene. 

Om sommeren er lufttrykket i senteret omtrent 1025 hPa og flytter seg mot Den iberiske halvøy, og danner ofte høytrykksrygger mot Frankrike, Tyskland og Storbritannia. Dette fører med seg varmt og tørt vær i disse områdene. Noen år er Azorehøytrykket kraftigere og strekker seg vestover mot Bermuda, og påvirker været i østlige deler av USA. Amerikanerne kaller dette høytrykket for *Bermudahøytrykket*. Om vinteren flytter ofte høytrykket seg sør for Asorene, og trykksvingninger fører til mer variabelt vær. 

Høytrykket er blokkerende, og har antisyklonsk rotasjon der luften roterer rundt høytrykket med klokka. Dette fører til at atmosfæriske bølger fra Øst-Afrika forplanter seg vestover mot Nord-Amerika og Karibia, og disse fører noen ganger til dannelsen av tropiske orkaner, særlig i løpet av orkansesongen. 

## Se også
*Hadleycelle
*Sibirhøytrykket
*Antisyklon
Autonom undervannsfarkost

En **autonom undervannsfarkost** (*autonomous underwater vehicle*, **AUV**), eller **undervannsdrone**, er en ubemannet undervannsfarkost (*unmanned underwater vehicle*, UUV).

AUV er et autonome kjøretøy, også omtalt som drone, som kan operere selvstendig ved hjelp av innebygde programmer, sensorer og navigasjonssystemer. De er perfekt for kartlegging, observasjon, forskning og oppdrag i områder med minimal kommunikasjon. Oljeindustrien, forsvaret og hydrografi har vært de største brukerne men nå benytter også forsking og fiskeriindustrien mye AUV.

AUV-er opererer som oftest etter forut lagrede operasjonsplaner, eller utfra planer som lastes ned via akustiske kommunikasjonssystemer. På grunn av lang tid fra en kommando sendes og til den får effekt så må kommandoen ta høyde for miljøendringer der AUVen oppholder seg, eller at kommandoen ikke lengre er gyldig idet den når frem. Et annet assosiert problem er hvordan det etableres et posisjonsfiks. Det kan brukes akustiske fyr på havbunnen, eller fartøy på overflaten kan ha slike akustiske fyr. Det brukes også treghetsnavigasjon kombinert med havbunnfølgende sonarer. Spesialdesignede forsknings-AUV-er kan dykke så dypt som 10 000 meter. Autonome undervannsfarkoster har ofte bunnbildesensorer og brukes blant annet til å søke etter sjøminer eller tønner med giftig avfall.

UUV har flere underkategorier enn AUV som er spesialisert til ulike oppgaver og operasjonsmiljøer. I motsetning til AUV, som operere selvstendig, opererer fjernstyrt undervannsfarkost (*Remotely operated vehicle,* ROV) kontrollert av mennesker via en kabel eller trådløs forbindelse. Det finnes også hybride versjoner (hybrid UUV) som kombinerer egenskapene til AUV-er og ROV-er. Disse kan operere autonomt eller fjernstyres avhengig av behovet.

I nyere tid har også AUV-er av typen glidere blitt utviklet. Undervannsglider bruker fremdrift med variabel oppdrift i stedet for tradisjonelle propeller. Den bruker variabel oppdrift på samme måte som en "profiling floats", men i motsetning til en flottør, som bare kan bevege seg opp og ned, er en undervannsglider utstyrt med hydrofoiler (undervannsvinger) som lar den gli fremover mens den går ned gjennom vannet. På en viss dybde går glideren over til positiv oppdrift for å klatre opp og fremover, og syklusen gjentas.

Selv om de ikke er like raske som konvensjonelle AUV-er, tilbyr glidere betydelig større rekkevidde og utholdenhet sammenlignet med tradisjonelle AUV-er, og utvider havprøvetakingsoppdrag fra timer til uker eller måneder, og har tusenvis av kilometers rekkevidde.

Det produseres avanserte AUV-er i Norge, for eksempel produserer Kongsberg Maritime sine autonome undervannsfarkoster Hugin og Munin.

## Referanser


## Se også

* Fjernstyrt undervannsfarkost
* Undervannsbåt
* Autonom overflatefartøy
* Autonome kjøretøy
* Drone
* Kunstig intelligens

## Eksterne lenker
* Teknisk Ukeblad: Selvgående undervannsubåter
* Kongsberg: HUGIN - best på de store dyp
Læringsdimensjon

Innen maskinlæringsteori er **læringsdimensjonen** til en konseptklasse *C* definert som \max_{c\in C}\{w_C(c)\}, der {w_C(c)} er minstestørrelsen for en vitnemengde for *c* i *C*. Læringsdimensjonen til en endelig konseptklasse kan brukes til å gi en øvre og nedre grense for konseptklassens kostnad for medlemsforespørsel (*membership query cost*).

I Stasys Jukna's bok *Extremal Combinatorics* gis en nedre grense for læringsdimensjonen:

La *C* vere en konseptklasse over et endelig domene *X*. Hvis størrelsen til *C* er større enn 
:2^k{|X|\choose k}, 
så er læringsdimensjonen til *C* større enn *k*.
Tysvikjofossen

**Tysvikjofossen** er en foss i Måbødalen i Eidfjord kommune i Hordaland. Fossen ligger like ved Vøringsfossen. 

## Se også
*Liste over norske fosser

## Eksterne lenker
* 
* Tysvikjofossen på World Waterfall Database
Brimsefjorden

**Brimsefjorden** er en liten fjordarm av Hidlefjorden vest for Rennesøy langs kommunegrensen mellom Rennesøy og Finnøy i Rogaland. Fjorden ligger mellom øyene Brimse, som den er oppkalt etter, og Talgje.

Fra innløpet i øst strekker den seg 4 km nordvestover til Hanasandsundet, som går videre nordover til Talgjefjorden. I vest møter Brimsefjorden Fognafjorden, som fortsetter videre nordøstover, mens Hidlefjorden ligger sør for Brimse. 

På vestsiden av fjorden, på Rennesøy, ligger bygden Østhusvik. 

## Referanser
Sekkebreen

**Sekkebreen** eller **Sikilbreen** er en isbre i Breheimen i Skjåk kommune i Innlandet. Han har et totalt areal på 21 km² som gjør breen til den 18. største i Norge om en ser bort fra Svalbard. Sikilbreen er også navnet på en isbre som ligger like vest for denne breen, på grensen til Vestland.

Det høyeste punktet på breen ble lenge oppgitt til 1 930 meter over havet, men høyden er nå sunket til 1 906,9 moh. En topp som nå er blitt isfri i utkanten av breen mot vest, når 1 904 moh. 

## Referanser
August Stuckmann

**August Stuckmann** (1910–1947) var en tysk Gestapo-offiser og kriminalsekretær som tjenestegjorde i Norge under den andre verdenskrig. Han ble født i Tyskland og begynte tidlig sin karriere i tysk politi i 1929. Han tjenestegjorde også som soldat i Wehrmacht i 1935 og 1936, før han ble sendt til Norge i april 1940, der han først tjenestegjorde i Kristiansand før han ble flyttet til Gestapo-kontoret på Victoria Terrasse i Oslo i juli 1940.

I juli 1941 ble Stuckmann tilknyttet Sicherheitspolizei (Sipo) på Lillehammer som SS-Sturmscharführer og kriminalsekretær. Han var en del av en enhet ledet av Kruger. Stuckmann var ansvarlig for avhør og etterretning, og var involvert i alvorlige forbrytelser, inkludert drap, tortur og andre overgrep mot nordmenn som ble ansett som fiender av det tyske okkupasjonsregimet.

Stuckmann ble arrestert og dømt som krigsforbryter av Eidsivating lagmannsrett den 15. oktober 1946. Under rettssaken ble det lagt spesiell vekt på Stuckmanns bakgrunn. Han hadde blitt mishandlet av sin far, som selv var krigsskadet fra første verdenskrig. Dette hadde en betydelig innvirkning på Stuckmanns temperament og oppførsel. Under rettssaken ble det argumentert for at Stuckmanns tidlige livserfaringer hadde påvirket hans adferd og kunne ha bidratt til hans voldelige handlinger mot andre under krigen. Han ble funnet skyldig i medvirkning til drap, grov tortur og andre krigsforbrytelser begått under hans tid i Norge. Dommen ble opprettholdt av Høyesterett. Han ble henrettet ved skyting på Akershus festning den 28. mars 1947.

Under rettssaken ble det påpekt at Stuckmann spesielt hadde instruert og påvirket unge nordmenn som hadde blitt rekruttert som tolker for Sipo. Dette ble ansett som spesielt alvorlig av domstolen, da disse unge tolkene fulgte Stuckmanns eksempel og deltok i undertrykkelsen av sivile.

## Referanser
Myrdalsfossen

**Myrdalsfossen** er en foss i Flåmsdalen i Aurland kommune i Sogn og Fjordane. Den ligger i Myrdøla, ei sideelv til Flåmselvi. Myrdalsfossen kan ses fra Flåmsbanen. Den har et flertrinnsfall på rundt 100&nbsp;meter, en hestehale på rundt 40&nbsp;meter som faller ned i et smalt gjel, og en rekke mindre fall og kaskader. 

## Se også
*Liste over norske fosser

## Eksterne lenker
* Myrdalsfossen på World Waterfall Database
* Bilde av fossen
Skålefjellet

:*For åsen med samme navn i Kvinnherad, se [[Skålefjell]].*

**Skålefjellet** er et fjell i Stryn kommune i Vestland fylke. Toppen er dekket av isbre, som tidligere hadde en høyde på  meter over havet. Den har nå smeltet ned til .

## Se også
* Liste over Norges høyeste fjell

## Referanser
Finnøyfjorden

**Finnøyfjorden** er en fjordarm av Boknafjorden i Finnøy kommune i Rogaland. Den har en total lengde på 14 kilometer og ligger mellom Finnøy i vest, øyene Fogn, Bokn og Halsnøy i øst og Sjernarøyane i nord.

Nord for Finnøy har fjorden innløp ved Mølsnesholmene mellom Finnøy og Nord-Talgje. Herfra går fjorden sørøstover, mellom Finnøy og Halsnøy, Bokn og Fogn, og ender opp mellom Kvernaviga på Fogn og Vardenes på Finnøy. Vest for det sørlige innløpet ligger Talgjefjorden. Mellom Sjernarøyane og Ombo går Vestre Ombofjorden videre nordover fra Finnøyfjorden, mens Gardssundfjorden går videre østover på sørsiden av Ombo. 

På østsiden av Finnøy ligger Judaberg, kommunesenteret på Finnøy, som er vestsiden av fjorden. Flere fergeruter krysser fjorden. Det sørlige går fra Ladstein på Finnøy og over til Fogn. Fra Fogn går det ferge til Judaberg på Finnøy, og fra her går det ferge videre til Øksnes på Halsnøy. Fra Halsnøy går det ferge til Eidssund på Ombo, og fra Eidssund går det ferge til Helgøy ved siden av Nord-Talgje. 

## Referanser
Stølsnosi

**Stølsnosi** er et fjell i Årdal kommune i Sogn og Fjordane. Det ligger på nordsida av Morka-Koldedalen og har en høyde på  meter over havet.

## Se også
* Liste over Norges høyeste fjell

## Referanser
Fisterfjorden

**Fisterfjorden** er en fjordarm av Boknafjorden i Ryfylke mellom Finnøy og Hjelmeland kommune. Den er en fortsettelse av Fognafjorden, som ligger lenger sørvest. Innløpet ligger nord for der Årdalsfjorden skjærer østover fra Fognafjorden, mellom Helgøy i Hjelmeland og Buøyna i Finnøy, sør for Byre. 

Det meste av fjorden ligger i Hjelmeland kommune og strekker seg 11 kilometer nordøstover mellom Fister i sør og Randøy i nord. Tettstedet Fister, som har gitt navn til fjorden, ligger halvveis inn i fjorden i enden av Fistervågen. På sørsiden av Randøy ligger Kvaløyna, Ospholmen og Prestholmen. I nord ender Fisterfjorden ved Ølesundet. Over Ølesundet går det en bru langs fylkesvei 650 over til Randøy. På nordsiden av Ølesundet ligger Hjelmelandsfjorden.

## Referanser
André Hansen

**André Hansen** (født 1989) er en norsk fotballspiller som spiller for .

## Karriere som klubbspiller
### Skeid
Hansen, opprinnelig fra Veitvet i Oslo, kom til  fra Bjerkealliansen som juniorspiller. Hansen debuterte som spiller for Skeid mot Korsvoll IL i 2006, og var sesongen etter på utlån til Kjelsås Fotball. Han ble kjøpt av Lillestrøm i 2008, men ble umiddelbart sendt på lån tilbake til Skeid.

### Lillestrøm
Etter å ha vært på utlån til Skeid, debuterte Hansen for Lillestrøm i Tippeligaen, da laget møtte Brann 30. april 2009. Lillestrøm fikk tre baklengsmål hver av de to første kampene Hansen spilte.

### KR Reykjavik
Hansen ble sent i juli 2009 lånt ut til islandske KR Reykjavík, hvor han debuterte i bortemøtet mot FH Hafnarfjörður 9. august samme år. Hansen ble årets keeper på Island, til tross for kun åtte spilte kamper i serien. Hansen vendte tilbake til Lillestrøm i forkant av 2010-sesongen.

### Odd
Hansen fikk lite spilletid for Lillestrøms førstelag, og gikk til Odd etter at kontrakten med Lillestrøm utløp. Hansen etablerte seg på Odds førstelag i Tippeligaen.

Hansen pådro seg brudd i beinet under øyet i forbindelse med en kollisjon med Strømsgodsets Péter Kovács 23. mai 2012, og var ute med skade i tre uker.

### Rosenborg
Det ble 10. oktober 2014 klart at Hansen ville spille for  etter 2014-sesongen.

I sesongen 2015 og var han med å vinne både Tippeligaen og Cupfinalen.

I sesongen 2016 var han med å vinne både Tippeligaen og Cupfinalen.

Den 26. oktober 2016 skrev han under en ny 5-årskontrakt med Rosenborg ut 2021.

Han er også Rosenborgs 2. visekaptein, bak kaptein Mike Jensen og visekaptein Anders Konradsen.

Den 29. mars 2017 var han med å vinne Mesterfinalen i fotball for menn 2017.

I sesongen 2017 var han med å vinne Eliteserien.

I oktober 2018 signerte han en ny kontrakt med Rosenborg som binder ham ut 2023-sesongen.

I sesongen 2018 var han med å vinne Eliteserien og Cupfinalen.

### Tilbake til Odd
Den 5. desember 2023 skrev han under en toårskontrakt med Odd.

## Landslag

André Hansen har sju landskamper for Norges U21-lag, og debuterte i bortekampen mot Jordans U21-lag 28. november 2008. Han har også én landskamp for Norges U18-lag, da han 22. august 2007 spilte andre omgang mot Tyrkias U18-lag, samt fire landskamper for Norges U19-lag, hvor han debuterte i bortekampen mot Kroatia 13. mars 2008. Den 27. august 2012 ble Hansen tatt ut i A-landslagstroppen for første gang, men han ble imidlertid sittende på benken i både kampen mot  og mot . Hansen fikk sin endelige debut for landslaget da  møtte  12. januar 2013.

Den 23. november 2017 ga han seg på det norske landslaget, men gjorde comeback mot  den 10. juni 2019.

Den 31. oktober 2022 ga han seg igjen på det norske landslaget.

## Meritter
### Rosenborg
* Seriemester Tippeligaen/Eliteserien: 2015, 2016, 2017, 2018
* Norgesmester Cupen: 2015, 2016, 2018
* Mesterfinalen: 2017

## Se også
* Liste over kjente elever ved Bjerke videregående skole

## Referanser


## Eksterne lenker
* 
*  André Hansens profil hos RBK.no 
*  Offisiell statistikk for Rosenborg Ballklub, André Hansen
*  André Hansens profil på RBKweb.no
Dravladalsfossen

**Dravladalsfossen** var en foss i Flatabøelvi i Ullensvang kommune i Vestland. Den lå ved utløpet fra Dravladalsvatnet. Dravladalsvatnet er oppdemt, vannføringen overført til Jukla og Mauranger kraftverk, og fossen er permanent tørrlagt.

## Se også
*Liste over norske fosser

## Eksterne lenker
* https://www.worldwaterfalldatabase.com/waterfall/Dravladalsfossen-359
C. Douglas Dillon

**Clarence Douglas Dillon** (født 21. august 1909 i Genève i Sveits, død 10. januar 2003 i New York) var en amerikansk republikansk politiker og diplomat kjent som USAs 57. finansminister under presidentene John F. Kennedy og Lyndon B. Johnson i perioden mellom 1961 og 1965.

Dillon deltok i andre verdenskrig under United States Navy og ble i 1953 USAs ambassadør i Frankrike, en stilling han hadde til 1957. I 1961 ble han utnevnt til finansminister av den demokratiske presidenten John F. Kennedy, et embete han fikk beholde etter attentatet mot John F. Kennedy i 1963 av påtroppende president Lyndon B. Johnson, på grunn av Dillons politikk for en solid økonomisk ekspansjon. Han var også medlem av National Security Council under Cubakrisen.

Dillon var også styremedlem og senere direktør i investeringsbanken Dillon, Read & Co. som hans far Clarence Dillon, en av USAs rikeste personer, hadde vært med på å grunnlegge. I tiden etter at embetsperioden var over arbeidet han som sjef for Metropolitan Museum of Art. Her bygget han opp et større kinesisk galleri; han donerte selv 20 millioner dollar til dette, og ledet en innsamlingsaksjon som til sammen fikk inn 100 millioner dollar. Dillon var også en nær venn av John D. Rockefeller III, og han var også styreleder for Rockefeller-stiftelsen 1973-75.

I 1989 ble han tildelt Presidentens frihetsmedalje. Dillon døde den 10. januar 2003 i New York.

## Referanser


## Eksterne lenker
* Treas.gov – C. Douglas Dillon – Biografien til Dillon hos U.S. Department of the Treasury.
Frafjord

**Frafjord** eller **Frafjorden** er en fjord i Gjesdal og Sandnes kommune i Rogaland. Den er den innerste delen av Høgsfjorden og strekker seg 6 kilometer fra Dirdal og inn til bygda Frafjord.

Som den andre sidefjorden til Høgsfjorden, Lysefjorden, har også Frafjord steile og bratte sider og på nordsiden strekker fjellene seg nesten 700 meter rett opp av fjorden. Her ligger Stordalsknuten med en høyde på 692 meter over havet, Sveknuten på 764 moh og Dypingsknuten på 791 moh, like nord for Frafjord. Ved Frafjord munner Frafjordåna ut i fjorden.

## Referanser
Gjerdefossen

**Gjerdefossen** er en foss ved Geirangerfjorden i Stranda kommune i Møre og Romsdal. 

## Se også
*Liste over norske fosser

## Eksterne lenker
* Gjerdefossen på World Waterfall Database
Meløyfjorden

**Meløyfjorden** er en fjord i Meløy kommune i Nordland. Fjorden ligger på sørsiden av Meløya og nord for Åmnøya, Grønnøya og Bakkan på fastlandet. Fjorden har innløp mellom Kjølsholmen i nord og Åmnøyhamna i sør og strekker seg 10 kilometer østover fra Bolgfjorden i vest til Glomfjorden i øst. Like øst for Åmnøyhamna ligger Grønnøya på nordsiden av Åmnøya. Mellom disse to øyene går Åmnøysundet sørover til Skardfjorden på sørsiden av øyen.

Øst for Grønnøya ligger de to grendene Valla og Bakkan på fastlandet. I øst ender fjorden mellom Gjersholmen på Meløya i nord og Vassdalsvik i sør. Mellom disse to stedene går det ferge over fjorden, og vestover til Bolga, som ligger vest for det vestlige innløpet til Meløyfjorden. 

Fv466 går langs nordsiden av fjorden på Meløya, mens Fv464 og Fv452 går langs deler av sørsiden.

## Referanser
Europa (nasjonalsang)

«**Europa**» er Kosovos nasjonalsang. Den ble komponert av Mendi Mengjiqi og har ingen tekst. Sangen ble vedtatt som Kosovos nasjonalsang 11. juni 2008. Sangen ble valgt fordi den reflekterer det etniske mangfoldet i landet. Under behandlingen av saken i det kosoviske parlamentet stemte 72 medlemmer for sangen, mens 15 stemte mot og fire avholdt fra å stemme. Blant andre sanger som ble vurdert var «Ode til gleden» (EUs nasjonalsang), «Himni i Flamurit» (Albanias nasjonalsang) og «Kur ka ra kushtrimi n'Kosovë».

## Referanser
Fognafjorden

**Fognafjorden** er en sidearm av Boknafjorden i Finnøy og Strand kommune i Rogaland. Det meste av fjorden ligger sør for øya Fogn, som den er oppkalt etter. Fjorden har innløp i vest ved de små holmene Tåde mellom Marshovet fyr i sør og Rossøya i nord. Fra her strekker fjorden seg 8 kilometer nordøstover til området øst for Fogn, der Fisterfjorden fortsetter videre nordøstover.

Sørøst for Fogn stikker Årdalsfjorden seg østover og inn til Årdal i Hjelmeland. I vest grenser Fognafjorden til Hidlefjorden i sørvest, Brimsefjorden i vest og Talgjefjorden i nordvest. Medregnet Årdalsfjorden har Fognafjorden en total lengde på 18 kilometer. 

## Referanser
Kyrkjeoksle

**Kyrkjeoksle** (også skrevet *Kyrkjeoksli*) er en fjellrygg i Lom kommune i Innlandet. Den strekker seg mot sørøst fra fjellet Kyrkja til Langvasshøe. Det høyeste punktet ligger i sørøst og har en høyde på 1&nbsp;929 meter over havet. Nordvest på Kyrkjeoksle ligger en annen topp, som har en høyde på 1&nbsp;843 moh.

## Se også
* Liste over Norges høyeste fjell

## Referanser
Førlandsfjorden

**Førlandsfjorden** er en sidefjord av Boknafjorden i Tysvær kommune i Rogaland. Den har innløp ved Surnevik, sør for Slåttevik og rett nordvest for Kårstø, og strekker seg 12 kilometer nordover.

I de første to kilometerne av fjorden ligger det flere holmer som Hamnarholmen, Urdholmen, Notholmen og Lamholmen. Slåttvik ligger på østsiden ved Lamholmen og like nord for dette smalner fjorden inn ved Mjåsundet. Her går E39 over sundet via den 177,5 meter lange Mjåsundsbrua, før veien fortsetter nordover langs vestsiden av Førlandsfjorden. Nord for Mjåsundet ligger Baståsbukta og bygden Lushamn på vestsiden. Like nord for Baståsbukta stikker Vågen inn østover til selve Tysvær. Innløpet til vågen er svært smalt, bare omtrent 5-10 meter. Litt lenger nord ligger Haukåsbukta og bygden Haukås på vestsiden. Videre nordover ligger bygdene Høyvik, Apeland, Klovning, Saltvik og Rånvik. Innerst i fjorden ligger bygden Førland. 

## Referanser
Blethisa multipunctata

***Blethisa multipunctata*** er en av billene i delgruppen (underfamilien) sumpløpere (Elaphrinae) i familiegruppen løpebiller.

## Utbredelse
*Blethisa multipunctata* finnes i nesten hele Europa, østover til Kasakhstan og Mongolia i Asia. Den er også registrert fra Norge.

## Utseende
*Blethisa multipunctata* er omtrent 14&nbsp;millimeter lang og helt brun-svart. Hele billen er skinnende svart (metallisk). Dekkvingene har svake lengderiller med flere dype runde groper, slik som mange av sumpløpere har.

## Levevis
*Blethisa multipunctata* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* Tree of Life – Sumpløpere (Elaphrinae, Carabidae) – engelskspråklig
* Database Carabidae of the World – Elaphrinae (sumpløpere) – engelskspråklig
* Norsk entomologisk forening
Kvinnefossen

**Kvinnefossen** eller **Kvinnafossen** er en foss i Eitorn i Leikanger kommune i Sogn og Fjordane. Fossen ligger i en flomelv og kan til tider være nesten tørr. I 1973 ble Kvinna og Kvinnefossen av Stortinget vedtatt varig vernet.

## Se også
*Liste over norske fosser

## Referanser


## Eksterne lenker
* 
* Kvinnefossen på World Waterfall Database
* Bilde av fossen
Føynfjorden

**Føynfjorden** (eller **Føyfjorden**) er et sund i Karmøy kommune i Rogaland, mellom øygruppen Feøy og den nordligste delen av Karmøy.

Sundet er omtrent seks kilometer langt. Det sørligste innløpet ligger mellom holmen Feøytangen sør for Feøy og Helganes som rullebanen til Haugesund lufthavn, Karmøy delvis ligger på. Mellom bygden Torvastad på Karmøy og holmene rett øst for Feøy ligger Kjerringsundet, som er en del av Føynfjorden. Det nordlige innløpet til sunden ligger mellom fyret Kvaløytåi på Kvaløya, like nord for Feøy og Haugsskjeret og Kråene, like vest for det nordlige innløpet til Karmsundet.

## Referanser
Koldedalstinden

**Koldedalstinden** er et fjell øst i Årdal kommune i Sogn og Fjordane. Det har en høyde på  meter over havet.

Koldedalstinden var tidligere også navnet på Falketind på motsatt side av Koldedalen.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Phil Margera

**Phil Margera** (født 13. juli 1957 i Glenn Mills i Pennsylvania) er en amerikansk skuespiller. Han er far til Bam Margera og Jess Margera som er kjente fra Jackass, CKY og Viva la Bam, hvor han også selv har deltatt. Phil Margera, som er av italiensk og tysk avstamning, har vært gift med April Margera siden 1976.

## Eksterne lenker
*
Det pan-nigerianske alfabetet

**Det pan-nigerianske alfabetet** er et alfabet med 33 tegn, som ble designet på 1980-tallet, i den hensikt å kunne skrive alle språkene i Nigeria med ett alfabet, fremfor å måtte være avhengig av flere forskjellige rettskrivingsnormer. Det pan-nigerianske alfabetet er en utgave av det latinske alfabetet, som bruker to diakritiske tegn (en krok og en prikk under er par bokstaver) og en spesialbokstav, for å unngå å måtte benytte seg av tvetydige digrafer. 

I motsetning til det navnet skulle tilsi, kan man ikke skrive alle Nigerias språk med dette alfabetet. For å kunne skrive alle Nigerias språk, trenger man, i tillegg til det vanlige 26-bokstavers latinske alfabetet, disse bokstavene: ā a̱ ạ ḅ ɓ ḍ ɗ e̱ ẹ ɛ ə ḥ ị ɨ ƙ ṅ ṇ ŋ ñ n̄ o̱ ọ ɔ ʌ ṣ ụ ʼw ʼy ẓ ʼ.
Fyssafossen

**Fyssafossen** er en foss på vestsida av Aurlandsfjorden i Vik kommune i Sogn og Fjordane. Fossen faller nesten direkte ut i fjorden. 

## Se også
*Liste over norske fosser

## Eksterne lenker
* Fyssafossen på World Waterfall Database
* Bilde av fossen

## Kilder
Krekafossen

**Krekafossen** er en foss i Åsetelvi, ei sideelv til Mørkrisdalselvi i Mørkrisdalen i Luster kommune i Sogn og Fjordane. Litt lengre opp i samme elva ligger Drivandefossen.

## Se også
*Liste over norske fosser

## Eksterne lenker
* Krekafossen på World Waterfall Database
Vedalsfossen

**Vedalsfossen** er en foss i elva Vedølo, en sideelv til Veig i Hjølmadalen (også kalt Hjølmodalen) i Eidfjord kommune i Hordaland. 

Fossen har et vertikalt fall på 190&nbsp;meter eller nær 200 meter, og det regnes som det åttende høyeste loddrette fall i Norge. Kildene oppgir samlet fallhøyde på 650 meter. Fra utløpet på Hardangervidda til samløpet med hovedelven er omkring 680 meter høydeforskjell. Vedalsfossen kommer ned i Hjølmadalen fra sidedalen Vedalen i dobbelt løp. Fossen er vanskelig tilgjengelig. Fossen kan sees fra vegen mellom Sæbø og Hjølmo. Deler av fallet er likevel skjult fra denne vinkelen, fullt innsyn får man først ved å gå fra Hjølmoberget nordover til høydene tvers over dalen. 

Johannes Flintoe brukte Vedalsfossen som motiv da han dekorerte «fulgeværelset» på det nye slottet i Christiania. På 1970-tallet ble det utredet kraftutbygging som ville medføre tørrlegging av fossen.

Hjølmadalen er vill og forreven. Lengre inne i dalen faller Veig gjennom Valursfossen.
## Se også
*Liste over norske fosser

## Referanser


## Eksterne lenker
* Vedalsfossen på World Waterfall Database
Botnefjorden

**Botnefjorden** (også kalt **Botnsfjorden**) er den innerste delen av Idsefjorden i Strand kommune. Den har innløp sør for Jørpeland og strekker seg 3 kilometer sørover til Botne. På østsiden av fjorden ligger bygdene Jøssang og Notavik, og riksvei 13 går forbi fjorden på denne siden.

## Referanser
Dobro

**Dobro** er et varemerke eiet av Gibson Guitar Corporation og en variant av et amerikansk strengeinstrument skapt av det slovakisk-amerikanske brødreparet Dopyera i 1928. *Dobro* brukes også som fellesnavn for instrumenter av denne typen. Det er et av instrumentene i resonatorgitarfamilien, og er laget for å være en gitar som låter sterkt. Den innebygde resonatoren sørger for at man får høyt volum, og dermed kunne bli hørt i band med blås og trommer. Dette var før den elektriske gitarens tid, og musikk ble spilt akustisk. Den ble umiddelbart populær innenfor Hawaii-musikken, og ble senere tatt opp spesielt i country- og bluegrassmiljøene. Elektriske instrumenter brukes ikke i tradisjonell bluegrass, og innen denne sjangeren var Buck Graves tidlig ute. Han spilte dobro med Flatt & Scruggs fra 1956 til gruppen ble oppløst i 1969.

Dobroen er formet som en vanlig gitar og har som den 6 strenger. Den finnes i to utgaver: *Round neck* som man spiller som en vanlig gitar, og *square neck*, som man legger vannrett i fanget, og som spilles med stål. Dobroen har innebygd resonator (cone) som virker som en akustisk høyttaler.

Kjente utøvere av instrumentet fra tidlige dager er for eksempel Mike Auldridge, Josh Graves, Brother Oswald og Tutt Taylor. I våre dager er den kanskje mest kjente utøveren på verdensbasis Jerry Douglas. Instrumentet finnes i en mengde ensembler som spiller amerikansk tradisjonsmusikk, i et spenn fra Chicks (tidligere Dixie Chicks, hvor Emily Robison spiller dobro), via Alison Krauss' gruppe Union Station til Blue Highway.

Her hjemme har instrumentet fått et oppsving sammen med den gryende interessen for akustisk musikk. Bluegrassband som Hemisfair og Ila Auto, for ikke å forglemme Øystein Sundes «Meget i Sløyd» er blant de fremste innenfor sjangeren. Knut Hem og Stein Are Fevang er kjente norske dobrospillere.

## Referanser


## Eksterne lenker
*
Freddie van der Goes

**Frederika «Freddie» Jacoba van der Goes** (født 26. november 1908 – 24. oktober 1976) var en sørafrikansk fristilsvømmer som konkurrerte i Sommer-OL 1928.

I 1928 var hun en av meddeltakerne på det sørafrikanske stafettlaget som tok bronse på 4x100 m fri. Hun deltok også på 400 m fri, hvor hun endte på femteplass.

Hun ble født og døde i Pretoria.

## Eksterne lenker
*
Robert Bernard Anderson

**Robert Bernard Anderson** (1910–1989) var en amerikansk politiker (R), kjent som USAs 56. finansminister under president Dwight D. Eisenhower i perioden mellom 1957 og 1961.

## Biografi
Anderson ble født født 4. juni 1910 i Burleson i Texas. Han var utdannet jurist fra University of Texas i 1932. Etter engasjerte han seg i politikk, advokatpraksis og andre forretningsanliggender i Texas. Under andre verdenskrig var han rådgiver for United States Secretary of War. I februar 1953 ble han førstesekretær for United States Navy under Eisenhowers administrasjon. I mai 1954 forlot han denne stillingen til fordel for Deputy Secretary of Defense, hvorpå han fikk Presidentens frihetsmedalje i 1955. I 1957 ble han valgt som finansminister av president Eisenhower, et embede han holdt til 1961.

Eisenhower uttalte offentlig at han hadde mye til overs for Andersons ferdigheter og mente at han var en av hans førstevalg til å stille som visepresidentkandidat under valget i 1956 hvis daværende visepresident Richard Nixon ville akseptere Eisenhowers forslag om at Nixon kunne forlate embedet til fordel for en ministerplass i forsvarsdepartementet. Richard Nixon frontet likevel muligheten til å stille som visepresident under Eisenhower, og i 1960 da Nixon ble nominert foreslo Eisenhower at han burde velge Anderson som sin kandidat, noe Nixon ikke gjorde og i stedet valgte Henry Cabot Lodge jr.

Etter at Anderson forlot stillingen som finansminister i 1961 ble han aktiv innenfor forretningsvirksomhet, investeringer– og bankanliggender, men kom likevel inn i politikken igjen da han takket ja til å utføre enkelte diplomatiske oppdrag på vegne av president Lyndon B. Johnson på slutten av 1960-tallet. Hans karriere endte for øvrig opp i personlig krise og ydmykelse da han ble innlagt på sykehus flere ganger på grunn av alkoholisme. Han ble på midten av 1980-tallet også dømt skyldig og satt i fengsel for å ha brutt flere banklover og for skatteunndragelse, samt for å ulovlig ha operert en Anguilla–registrert bankfilial i New York, noe som førte til at flere investorer mistet formuen sin. Anderson døde den 14. august 1989 i New York på grunn av spiserørskreft.

## Referanser


## Eksterne lenker
* 
* Treas.gov – Robert B. Anderson – Biografien til Anderson hos U.S. Department of the Treasury.
Kroatias fylker

**[[Fylke]]ne** er det øverste nivå av geografiske administrative enheter (forvaltningsenheter)i republikken Kroatia. På kroatisk kalles fylkene *županije* (flertall) og *županija* (entall). Fylkene er igjen inndelt i mindre administrative enheter som kommuner (kroatisk:*općina*) og byer (kroatisk:*grad*).

Det er totalt 20 fylker og en by med fylkesstatus i landet. 

## Historie
Kroatia har vært inndelt i fylker, eller len, siden tidlig middelalder. Navn, størrelse og plassering har imidlertid vært i stadig endring. 

Kongeriket Kroatia og Slavonia var i 1867 inndelt i åtte fylker kalt Comitatus.

Da kongeriket Jugoslavia ble dannet som «Kongeriket av serbere, kroater og slovenere
» i 1918 var det inndelt i fylker mellom 1918 og 1922, og områder kalt *oblast* mellom 1922 og 1929. Kongeriket Jugoslavia var etter 1929 inndelt i større *banater*, og størstedelen av det tidligere kongeriket Kroatia-Slavonia ble del av banaten «Sava».

I Den sosialistiske føderale republikken Jugoslavia var Den sosialistiske republikken Kroatia inndelt i administrative enheter kalt *općine*, samme begrep som i dag brukes om mindre kommuner. Sosialistrepublikkens općine hadde imidlertid en størrelse mellom dagens fylker og kommuner.

Dagens fylkesinndeling ble introdusert i den kroatiske grunnloven i 1990, og har bare gjennomgått mindre endringer siden.

## Organisering
Hvert fylke har en valgt forsamling (*županijska skupština*) som består av et antall folkevalgte representanter valgt for en periode på fire år. Forsamlingen velger en fylkesregjering (*županijsko poglavarstvo*) og en leder for denne [*župan*). 

## Liste over fylker
Liste over fylkene, gruppert i større geografiske/historiske regioner.

## Kilder
* *Hrvatske županije kroz stoljeća* (Croatian Counties Across Centuries), ed. Ivo Goldstein, Zagreb, 1996

## Eksterne lenker
*
Kannauj (distrikt)

**Kannauj** (hindi: कन्नौज जिला) er et distrikt i den indiske delstaten Uttar Pradesh. Distriktets hovedstad er Kannauj. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 16,92 % av befolkningen.

Barn i alderen 0 til 6 år utgjorde 15,17 % i 2011 mot 18,73 % i 2001. Antallet jenter i den alderen per tusen gutter er 912 i 2011.

## Referanser


## Eksterne lenker
*
Joan Harrison

**Joan Harrison** (1935–2025) var en sørafrikansk svømmer og olympisk mester. Hun konkurrerte i Sommer-OL 1952 i Helsingfors, hvor hun tok gull på 100 m bryst.

## Utmerkelser
Harrison fikk plass ved International Swimming Hall of Fame i Fort Lauderdale i Florida i 1982.

## Referanser


## Eksterne lenker
*
Jenny Maakal

**Jenny Maakal** (født 2. august 1913) var en sørafrikansk svømmer som konkurrerte i Sommer-OL 1932.

Under Sommer-OL 1932 tok hun bronse på 400 m fri og endte på sjetteplass på 100 m fri.

## Eksterne lenker
*
Diacheila arctica

***Diacheila arctica*** er en av billene i delgruppen (underfamilien) sumpløpere (Elaphrinae) i familiegruppen løpebiller.

## Utbredelse
*Diacheila arctica* finnes nord i Europa, i Norge, Sverige og Finland. Den er utbredt østover til Sibir i Asia.

## Levevis
*Diacheila arctica* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Eksterne lenker
* 
* Tree of Life – Sumpløpere (Elaphrinae, Carabidae) – engelskspråklig
* Database Carabidae of the World – Elaphrinae (sumpløpere) – engelskspråklig
* Norsk entomologisk forening
Robert Guiscard

**Robert Guiscard** (født ca. 1015 i Normandie, død antagelig 17. juni 1085 i Kefallinia) var en normannisk ridder, eventyrer og hertug av Puglia. Han deltok i gjenerobringen av det sørlige Italia og Sicilia fra bysantinerne, og ble greve (1057–1059) og deretter hertug (1059–1085) av Puglia og Calabria etter sin bror Humfred av Hautevilles død.

## Liv og virke
### Bakgrunn
Robert var en av de mange sønnene til adelsmannen Tancred av Hauteville, som var fra Normandie. 

Fra 999 var normanniske leiesoldater stadig ofte i bysantinsk eller ulik italiensk tjeneste, og fra 1029 fikk de en fast base i Aversa, like ved dagens Napoli. Også broren William Jernarm hadde betydelige len i Sør-Italia.

### Italia og Sicilia
Fra 1047 dukker Robert opp i midtre Italia, hvor han går i tjeneste for ulike italienske småfyrster. Han deltok i motstanden mot Pave Leo IXs anti-normanniske politikk, og fikk snart en sterk posisjon i Calabria. I 1057 fikk han Puglia i len som greve av sin bror Humphrey, trolig for sin innsats på normannisk side mot paven. 

På denne tiden skjedde det en dramatisk endring i italiensk politikk, fordi paven, i møte med den bitre og dyptgående investiturstriden med de tyske keisere, måtte alliere seg med normannerne for å stå imot presset fra den mektige fyrsten i Tyskland. Som ledd i den nye orienteringen foretrakk paven ved Konsilet i Melfi i 1059 å utnevne Robert Guiscard til hertug av Puglia, Calabria og Sicilia. Robert gikk i Pavens tjeneste som fyrste med Pavestatens støtte. Det tok nesten 20 år reelt å erobre Sør-Italia og Sicilia fra Bysants.

Robert involverte seg også mot bysantinerne på Balkan, i allianse med kongene av Duklja (dagens Montenegro. I oktober 1081 vant normannerne og montenegrinerne en seier over Bysants i slaget ved Durazzo. Men så ble han hjemkalt for å redde Pave Gregor VII fra den tyske keiser Henrik IV utenfor borgen Castel Sant'Angelo i Roma. To år senere døde han derimot av feber på øya Kefallonia under et felttog mot Bysants.

Robert Guiscard ble en avgjørende eksponent for å utbre og befeste katolisismen i Sør-Italia og Sicilia, hvor den østlige, bysantinske ortodoksien hadde fått utvikle seg før gjenerobringen. Hans sønn Roger Borsa etterfulgte Robert som hertug, mens den mindre vellykkede sønnen Guy av Hauteville deltok ved den katastrofale Beleiringen av Antiokia 1097–1098, under Det første korstoget.

## Referanser
Sarah Poewe

**Sarah Poewe** (født 3. mars 1983 i Cape Town i Sør-Afrika) er en profesjonell svømmer.

Poewe gjorde sin internasjonale debut da hun var bare 14 år gammel under de panamerikanske lekene. Poewe ble stemt fram som beste kvinnelige svømmer i 1998 under Junior-OL i Moskva. Da hun var 17 konkurrerte Poewe for Sør-Afrika i tre konkurranser under Sommer-OL 2000 i Sydney. I 2001 vant hun på distansen 100 m bryst i det nasjonale mesterskapet i Sør-Afrika. Under VM i 2001 endte hun på fjerdeplass på 100 m bryst.

Poewe representerte Tyskland under OL 2004 i Athen, OL 2008 i Beijing og under OL 2012 i London.

## Referanser


## Eksterne lenker
*
Westfield State University

** Westfield State University ** er et delstatseid universitet i Westfield i delstaten Massachusetts, USA. Det ble opprettet i 1838.

Ved universitetet var det 5 426 studenter og 363 vitenskapelig ansatte i 2006, og samme året var skolepengene US$ 5 950 for studenter folkeregistrert i delstaten. Studiene gis opp til mastergradsnivå.

## Referanser


## Eksterne lenker
* 
*
Westmont College

** Westmont College  ** er et privat, kristent universitet i Santa Barbara i delstaten California, USA. Det ble opprettet i 1937.

Ved universitetet var det 1 337 studenter og 142 vitenskapelig ansatte i 2006, og samme året var skolepengene US$ 29 470 for studenter folkeregistrert i USA. Studiene gis opp til bachelorgradsnivå.

## Referanser


## Eksterne lenker
*
Wheaton College (Illinois)

:*For Wheaton College i delstaten [[Massachusetts]], se: [[Wheaton College (Massachusetts)]].*

** Wheaton College  ** er et privat, kristent universitet i Wheaton i delstaten Illinois, USA. Det ble opprettet i 1860.

Ved universitetet var det 2 924 studenter og 295 vitenskapelig ansatte i 2006, og samme året var skolepengene US$ 22 450 for studenter folkeregistrert i USA. Studiene gis opp til doktorgradsnivå.

## Eksterne lenker
*
Wheeling Jesuit University

** Wheeling Jesuit University  ** er et privat, katolsk universitet i Wheeling i delstaten Vest-Virginia, USA. Det ble opprettet i 1954 og administreres av Jesuittordenen.

Ved universitetet var det 1 402 studenter og 77 vitenskapelig ansatte i 2006, og samme året var skolepengene US$ 23 490 for studenter folkeregistrert i USA. Studiene gis opp til doktorgradsnivå.

## Referanser


## Eksterne lenker
*
Whitman College

** Whitman College  ** er et privat, uavhengig og ikke-kommersielt universitet i Walla Walla i delstaten Washington, USA. Det ble opprettet i 1859.

Ved universitetet var det 1 455 studenter og 191 vitenskapelig ansatte i 2006, og samme året var skolepengene US$ 23 080 for studenter folkeregistrert i USA. Studiene gis opp til bachelornivå.

## Rangeringer
*[[U.S. News & World Report]]* rangerte Whitman College som nummer 37 blant liberal arts-collegene i USA i 2015, *[[Forbes]]* plasserte det på 50.-plass blant alle colleger i USA, mens *[[Washington Monthly]]* rangerte det som nr. 29 av amerikanske liberal arts-colleger i 2014.

Whitman College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser


## Eksterne lenker
*
Espesetfossen

**Espesetfossen** er et fossefall i Gaular, Sogn og Fjordane. Den ligger like øst for Eldalsosen i Viksdalen, og er godt synlig fra riksvei 13.

Fossen er del av det vernede Gaularvassdraget. Fossekraften har tidligere blitt benyttet til kraftproduksjon, det ble bygd kraftverk her i 1952.

Fossen blir også kalt for **Osefossen**.

## Referanser
Kanpur Nagar (distrikt)

**Kanpur Nagar** (hindi: कानपुर नगर जिला) er et distrikt i den indiske delstaten Uttar Pradesh. Distriktets hovedstad er Kanpur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 9,66 % av befolkningen.

Barn i alderen 0 til 6 år utgjorde 10,60 % i 2011 mot 14,19 % i 2001. Antallet jenter i den alderen per tusen gutter er 869 i 2011. 

## Referanser


## Eksterne lenker
*
Eikjelandsfossen

**Eikjelandsfossen** (også skrevet **Eikelandsfossen**) er et fossefall i Gaular, Sogn og Fjordane, ca. 10&nbsp;km øst for kommunesenteret Sande. Fossen er i utløpet av Hestadfjorden, og er et av de mest kjente fossefallene i Gaularvassdraget. Den er synlig fra riksvei 610, det er gode parkeringsmuligheter ved veien og sti ned til fossen.

## Eksterne lenker
* worldwidewaterfalls.com - bilde av fossen
Whittier College

** Whittier College  ** er et privat, uavhengig  universitet i Whittier i delstaten California, USA. Det ble opprettet i 1887. Det er oppkalt etter abolisjonisten og forfatteren John Greenleaf Whittier.

Ved universitetet var det 1 307 studenter og 127 vitenskapelig ansatte i 2006, og samme året var skolepengene US$ 28 206 for studenter folkeregistrert i USA. Studiene gis opp til mastergradsnivå samt graden ’’First Professional’’ for yrkesrettede, høyere profesjonsstudier.

## Referanser


## Eksterne lenker
*
Whitworth University

** Whitworth University  ** er et privat, kristent universitet i Spokane i delstaten Washington, USA. Det ble opprettet i 1890.

Ved universitetet var det 2 504 studenter og 291 vitenskapelig ansatte i 2006, og samme året var skolepengene US$ 25&nbsp;692 for studenter folkeregistrert i USA. Studiene gis opp til mastergradsnivå.

## Referanser


## Eksterne lenker
*